কোহলির কাছে ‘বকুনি’ খেলেন ডিভিলিয়ার্স! কেন?

ওয়েব ডেস্ক: রয়্যাল চ্যালেঞ্জার্স বেঙ্গালুরু (RCB) বললেই প্রথম যে নামটা মাথায় আসবে সেটা বিরাট কোহলি (Virat Kohli)। তার পরের নামটা অবশ্যই এবি ডিভিলিয়ার্স (AB de Villiers)। ২০১১ থেকে ২০২১ সাল পর্যন্ত আরসিবি জনতার নয়নের মণি এবিডি। তাঁর সঙ্গে কোহলির সম্পর্ক বরাবর খুব ভালো। কিন্তু সম্প্রতি প্রোটিয়া কিংবদন্তির উপর অসন্তুষ্ট হয়েছেন কোহলি! এমনটাই কিন্তু জানিয়েছেন এবিডি।

১৭ বছরের আইপিএল ইতিহাসে একবার ট্রফি জেতেনি আরসিবি। প্রত্যেক বছরই সমর্থকরা স্লোগান দেন, ‘ই সালা কাপ নামদে’ অর্থাৎ ট্রফি এ বছর আসছে। এই স্লোগান দিয়েই কোহলির বিরাগভাজন হয়েছেন এবি। তাঁকে ব্যক্তিগতভাবে মেসেজ করে তাঁকে এ নিয়ে বারণ করেছেন ভারতীয় মহাতারকা।

আরও পড়ুন: ইয়র্কারে হেলিকপ্টার শট, ধোনি আছেন ধোনিতেই

এক সাক্ষাৎকারে দক্ষিণ আফ্রিকার প্রাক্তন ব্যাটার বলেন, “সত্যি, আমি সেদিন ওই শব্দগুলো বলেছিলাম আর বিরাট আমাকে সরাসরি মেসেজ করে। আমাকে ও বলল, প্লিজ এগুলো এবার বন্ধ করো। সত্যি বলতে ট্রফি এবার আসছে বলতে বলতে আমিও ক্লান্ত। এটা আইপিএল, ১০টা বিশ্বমানের দল যারা আইপিএল ট্রফি তো বটেই, বিশ্বকাপও জিততে পারে।”

এ বছর আইপিএলের ১৮তম সংস্করণ, বিরাট কোহলির জার্সির নম্বরও তাই। এরকম একটা ‘সেনসেশন’ তৈরি হয়েছে যে এবারই বহু প্রতীক্ষিত আইপিএল ট্রফি হাতে আসবে তাঁর। ডিভিলিয়ার্সও সেই ট্রেন্ডেই গা ভাসাচ্ছেন। তিনি এও জানিয়ে দিলেন, আরসিবি যদি ট্রফি জেতে তাহলে কোহলির সঙ্গে ট্রফি উত্তোলন করবেন তিনিও।

দেখুন অন্য খবর:

The post কোহলির কাছে ‘বকুনি’ খেলেন ডিভিলিয়ার্স! কেন? appeared first on KolkataTV.